
Ni finas la riĉeventan jaron 1999, jam profunde 
enirinte la preparojn por la jaro 2001 kaj la Uni- 
versala Kongreso de Esperanto. La lOan de decem- 
bro 1999 forpasis la prezidento de Kroatio d-ro 
Franjo Tudman kaj tiu politika ŝanĝo grave tnfluas 
la vivon en nia lando. La prezidenton ĝis februaro 
anstataŭas akademiano Vlatko Pavletiĉ, kiu estas 
informita pri la preparoj de la Universala Kongreso 
de Esperanto en Zagreb en 2001 kaj kiu akceptis la 
ĝeneralan direktoron de CO Universala Esperanto- 
Asocio Osmo Bullerde dum ties inspektado de 
kongresaj kondiĉoj en Zagrcb en 1997. Ni publi- 
kigas la foton de lia tiama kunsido kun esperan- 
tistoj. 

Ministerio pri kulturo kaj la urbo Zagreb dispo- 
nigis al ni konsiderindajn monrimedojn por povi 
konstrui la Universalan Kongreson en Kroatio. 
Ministerio pri eskterlandaj aferoj traktis la reko- 
mendon proponitan dum la Konsultiĝo de Landaj 
Esperanto-Asocioj de Mezeŭropaj landoj kaj sendis 
sian respondon al Slovakio. 

La nova 3-ĉambra oficejo en str. kneza Mislava 
11 plenforte ekfunkciis kiam diversaj masonistoj 
kaj riparistoj retiriĝis post kelkmonata laboro. Tie 
jam TV vizitis nin du fojojn. La urba kluba vivo 
aldone funkcias en Amruŝeva 5 kie aktivas studen- 
toj kaj Esperanto-Societo Bude Borjan dum la fer- 
vojistaj esperantistoj havas apartan kunvenejeton. 


Prt la aktivecoj en di- 
versaj urboj vi legos 
sur la venontaj paĝoj. 
En Osijek Davor Klo- 
buĉar preparas novan 
lernilon por kotnen- 
cantoj Mozaiko pri es- 
peranto, en la kroata. 
En Durdevac oni alcti- 
vas pri la 4a kongreso 
de kroataj esperantistoj 
kiu okazos la 27an de 
majo 2000. En Zagreb 
ni kontaktis plurajn in- 
stancojn por ricevi per- 
meson pri starigo de la 
monumento FUTURO 
de la fama dana skulp- 
tisto Jesper Nergaard, 
kies foto ornamas nian 
titolpaĝon. Ni dankas al s-ino Birthe Lapenna pro 
la perado inter Zagreb kaj la dana skulptisto. O 

FORPASIS LA KROATA 
IDENTO FRANJO TUOMAN 


1922-1999 



D-ro Franjo Tudman 
Prezidento de la Kroata Respubliko 
(1922-1999) 

La lOan dc dccembro 1999 forpasis en la zagreba 
hospitalo Dubrava la unua prezidcnto dc la nova kroata 
ŝtato d-ro Franjo Tudman. Li signife stampis la politi- 
kan vivon de Kroatio en la lasta jardeko de la dudeka 
jarcento kaj gravc influis la politikajn cirkonstancojn en 
la meza kaj oricnta Eŭropo. 

Por niaj legantoj m prezentas la ĉefajn kronologiajn 
punktojn el lia biografio. 

1922 naskiĝis Franjo Tudman cn Veliko Trgoviŝĉe 
en Kroatio. 

1941 kun la patro kaj fratoj Franjo Tudman aktivis 
en la kontraŭfaŝisma movado kaj en 1942 iĝis parti- 
zano. Post la militfmo en 1945 li postenis en Beograd en 
la Jugoslavia Popolarmeo. 


1957 aperis lia unua verko La milito kontraŭ la milito. 

1957 F. Tudman akiris en la armeo la rangon de la 
general-majoro sed en 

1961 li retiriĝis de la armeo kaj de Beograd translo- 
kiĝis al Zagreb kie li ricevis la oficon de la direktoro de 
Instituto pri la historio de la laborista movado. 

1967 li estis eksigita el la Komunista Partio, akuzita 
kiel kroata naciistio, forigita de la posteno de la direkto- 
ro kaj dcvige pensiigita. 

1969 aperis Grandaj ideoj kaj malgrandaj popoloj. 

1972 arestita kun la tuta grupo da kroataj mtelektuloj 
kaj akuzita je du jaroj de malliberejo. 

1981 arestita denove kaj akuzita je tri jaroj da malli- 
berejo kaj jc kvin jaroj da malpcrmeso dc publika pa- 
rolado. 

1987 la administraj instancoj redonis al li la paspor- 
ton. Li realigis la unuajn prelegvojaĝojn al Usono kaj 
Kanado, kie li prelegis por la kroataj elmigrintoj. 

1987 en Verkista Klubo li iniciatis la fondon de la 
partio HDZ - Kroata Demokrata Komunumo. La partion 
li kunfondis en junio 1987 kaj fariĝis ĝia gvidanto. 

1990 HDZ venkis en la elektoj kaj la 30an de majo 
1990 estis konstituita la unua kroata plurpartia Parla- 
mento. Tudman estis elektita por la prezidento de Kroa- 
tio por la periodo dc kvin jaroj. 

1995 Kroatio festis la militfmon. En novembro Fra- 
njo Tudman kun Alija Izetbegoviĉ kaj Slobodan Milo- 
ŝeviĉ subskrtbts la Kontrakton dc Dayton, kiu diftnis la 
sindevigojn de la militintaj ŝtatoj post la militfino. 

1997 kun 61% el la voĉoj Franjo Tudman regajnis la 
prezidentan mandaton. 

La prezidentaj elektoj por la nova prezidento de Kro- 
atio okazos en januaro 2000. 

Dalibor Brozoviĉ 

MBMORE AL D-RO IVO LAPENNA 


Multaj kaj grandaj estas la meritoj de 
prof. d-ro Ivo Lapenna kaj por la kroata, 
kaj por la Intemacia Esperanto-Mova- 
do. Okaze de la 90-a datreveno de lia 
naskiĝo estas necese rememori pri la 
vivo kaj agado de tiu eminenta scien- 
cisto kaj verkisto, de tiu brila oratoro 
kaj akra polemikisto, de tiu admirinda 
organizanto kaj fervora esperantisto. 
Guste al Esperanto dediĉis li siajn mult- 
flankajn talentojn dum preskaŭ sesdek 
jaroj. 

Ivo Lapenna apartenas al malnova 
kroata familio el Dalmatio. A1 la inĝeni- 
ero Petar Lapenna kaj al la pianistino 
Amelia naskiĝis filo Ivo en la apudmara 
urbo Split la 5-an de novembro 1909. 
Kvar jarojn poste naskiĝis la dua filo 
Ljudevit-Lody. En 1925 la familio trans- 
loĝiĝis al Zagreb kie ambaŭ ftloj finis 
klasikan gimnazion k.aj Juran Fakul- 
taton. La patro mortis en 1940 kaj la 
patrino en 1975. 

Ivo Lapenna doktoriĝis pri juro fine 
de 1933 kaj diplomiĝts ankaŭ en la 
Muzika Akademio kie li studis violon- 
ĉelon. Gis 1941 li laboris kun la konata 
zagreba advokato d-ro Ramljak kiu fa- 
miĝis kiel defendanto de maldekstrulaj 
politikaj akuzitoj en la reĝa Jugoslavio. 
Ivo Lapenna apartenis ankaŭ al la pro- 
gresemaj politikaj rondoj kaj tial ne 
estas mirige ke komence de la tnilito en 
1941 li devis fuĝi el Zagreb al Split, ĉar 
li troviĝis sur la listo de arestotoj. Be- 
daŭrinde, preskaŭ ĉiuj liaj ĉefaj zagre- 
baj esperantistaj kunlaborantoj estis 
likviditaj de naziaj policistoj. Aŭtune de 
1943 Lapenna aliĝas al la partizana an- 
tifaŝisma armeo kaj servas ĉefe kiel 
redaktoro de la gazeto Slobodna Dahna- 
cija (Libera Dalmatio). 

Post la milito li havas plurajn gravajn 
funkciojn en la kroata registara Presa 
Departemento kaj estis ĉefredaktoro de 
Oftciala Gazeto, sed baldaŭ li daŭrigas 
sian fakan karieron kaj rapide fariĝas 
profesoro pri Intemacia Juro kaj Inter- 
naciaj Rilatoj en la zagreba Jura Fakul- 
tato. Li elstaris kiel advokato-konsilisto 
de Albanio en la proceso kontraŭ Britio 
antaŭ la Internacia Kortumo en Hago. 
En 1946 aperas lia unua faka verko Uje- 
dinjene nacije (Unuiĝintaj nacioj) kaj 


iom poste la duvoluma Historija diplo- 
macije (Historio de diplomatio). 

Seniluziiĝinte pri la diktatorece poli- 
tika reĝimo en la tiarna socialisma 
Jugoslavio li definitive forlasas la lan- 
don fine de 1949 kaj en 1950 ricevas 
politikan azilon en Francio el kiu li en 
1951 foriras al Britio. Li faris brilan ju- 
ristan karieron en la Londona Univer- 
sitato kiel profesoro pri kompara Sove- 
tia kaj Orienteŭropa Juro. Li pensiiĝis 
en oktobro de 1977. Malfacila, zigzaga 
kaj eventoplena estis la vivovojo de Ivo 
Lapenna kiu el juna zagreba marksista 
juristo evoluis al mondfama londona 
antikomunisma jura fakulo. 



Lapenna aŭtodidakte lernis Espe- 
ranton kiel gimnaziano en 1928, kaj jam 
la sekvan jaron li kun sia kolego Ivo 
Godek fondas Studentan Esperanto- 
Klubon kiu poste kiel Akademia Espe- 
rantista Klubo iĝos ĝis !a jaro 1941 la 
centro de la landa Esperanto-Movado 
en la tiama ŝtato. En tiu klubo Lapenna 
elkreskis al studenta gvidanto al tre ka- 
pabla, klarvida kaj batalema organi- 
zanto de la landa kaj poste eĉ de Inter- 
nacia Esperanto-Movado. Nur 28-jara li 
transprenas la respondecan gvidan fun- 
kcion en la tiama landa organizaĵo kaj 
samtempe li fariĝas ĉefdelegito de In- 
temacia Esperanto-Ligo. 

Sur la paĝoj de la antaŭmilita La su- 
da Stelo ni povas legi en liaj regulaj 


instigaj frontartikoloj pri liaj ĉefaj prin- 
cipoj: Neceso de unueco de la movado, 
lukto kontraŭ falsa neutraleco, klara 
averto kontraŭ la minacanta naziismo 
kaj faŝismo, kaj strebo al la lingva per- 
fektigo de la membraro. Tiam verŝajne 
ekĝermis la elementoj de liaj estontaj 
gvidprincipoj pri aktiva neŭtraleco kaj 
internacia humanismo. Antaŭ la milito 
li verkis bonegan lemolibron Esperanto 
u 10 lekcija (Esperanto en 10 lecionoj) 
kaj du broŝurojn pri Esperanto. Estas 
hodiaŭ necese diri (pro la Movada his- 
toria vero) ke ekde la jaro 1937 Lape- 
nna plene ignoris la laboron de la Zag- 
reba "burĝa" Esperanto-societo kiun 
gvidis la elstaraj esperantistoj d-ro Du- 
ŝan Maruzzi kaj la akademiano Ivo 
Rotkviĉ. 

Post la milito li per la sama fervoro 
kaj energio gvidas la landan movadon, 
fondas la zagreban Esperanto-societon 
Bude Borjan, kaj jam en 1947 organizas 
en Varazdin la unuan postmilitan lan- 
dan Esperanto-kongreson kaj la duan 
konferencon de la balkanlandaj espe- 
rantistoj. Malgraŭ sia multflanka oku- 
piteco Lapenna regule partoprenas la 
kluban vivon, gvidas kursojn, prelegas 
kaj kelkfoje ankaŭ muzikludas per 
violonĉelo. Inter la esperantistoj li uzas 
nur Esperanton, sur la brusto li Ĉiam 
portas verdan steleton kaj estas ĉiam 
preta defendi per trafaj argumentojn si- 
ajn organizajn ideojn. 

La grandaj sukcesoj atingitaj dum lia 
dudekjara gvidado de Universala Espe- 
ranto-Asocio, liaj sukcesoj ĉe UNESKO, 
lia laboro por la Centro de Esploro kaj 
Dokumentado, kaj liaj multnombraj ver- 
koj, estas bone konataj al la esperan- 
tistaro, sed mankas loko por tion detale 
prezenti. La malfeliĉaj okazaĵoj dum 
kaj post la Universala Kongreso de Es- 
peranto en la Hamburgo (1974) ne apa- 
rtenas al brilaj paĝoj en la historio de 
Esperanto Movado. Lia Intemacia Centro 
de la Neŭtrala Esperanto-Movado daŭris 
nur ĝis lia morto en 1987. 

La memoro pri la kara Ĝino (lia no- 
mo inter familianoj kaj amikoj) restos 
porĉiame en la koro de la kroataj espe- 
rantistoj. 

d-ro Ivo Borovecki 

LA BBBLBOT 

MARINKO GJIVOJE 

TR©vas saAD hejihon 


Marinko Gjivoje (1919-1982), 
unu el la plej elstaraj kroataj espe- 
rantistoj, testamente heredigis si- 
an riĉan Esperantan bibliotekon al 
Nacia kaj universitata biblioteko 
en Zagreb. En la jaro de lia morto 
1982 la prestiĝa biblioteko troviĝis 
antaŭ la granda translokiĝo al la 
tiam konstruata nova biblioteka 
konstruaĵo kaj la valora testamen- 
ta donaco ne povis esti akceptita. 
Nun, post 17 jaroj la libroj de Gji- 
voje eniris la bibliotekon. 

Marinko Gjivoje aktivis kiel ĵur- 
nalisto, verkisto, leksikografo, arke- 
ologo, speleologo. Por li Esperanto 
estis vivkoncepto. Li kunaŭtoris la 
plej kompetentan Kroata-Esperantan 
kaj Esperanta-Kroatan vortaron kaj 
estis la plej fidinda movada histori- 
isto kaj kompilis Esperantonimojn. 
Li redaktis multajn Esperantajn re- 
vuojn La Suda Stelo, Jugoslavia Es- 
perantisto, Jugoslavia Fervojisto, Sci- 
enca Revuo kaj ofte aktivis ĉe kon- 
gresaj gazetaraj servoj. 

Kroate li multe verkis pri sia nas- 
kiĝinsulo Korĉula. La urbo Korĉula 
postmorte dcdiĉis al li straton. Li 
reverkis Esperante Sckretoj de ma- 
restaĵoj de Pctar Giunio. 

Dank’ al lia prizorgado el Ĉinio 
alvenis al Nacia kaj universitata 
biblioteko la unika ekzemplero de la 
ĉinlingva traduko de Ano de Erin- 
gludo de Dinko Ŝimunoviĉ. 

Li kompilis ankaŭ studon pri la 
tradukoj el la kroata lingvo al espe- 
ranto publikigita sub la titolo Bibli- 
ografija prijevoda djela hrvatskih 
pisaca na espcranto en 1981. Li ver- 
kis enkondukojn kaj redaktis la lib- 
rojn La sonorilo de Blcd, Reehoj, La 


paperoj de D-ro Ante Ramljak, Ga- 
ssi Marin vizitas sian hejmon - la 
mondon kaj Honore al ili, memor- 
libro pri esperantistoj pereintaj dum 
la Dua mondmilito en Jugoslavio. Li 
aŭtoris Panoramon de la Esperanta 
literaturo. Leksikono de aktivaj ju- 
goslaviaj esperantistoj estas lia lasta 
verko. La listo de artikoloj kiujn li 
publikigis ne nur pri Esperanto estas 
impona. Foje li uzis pseudonimon 
Mara Inko. Li multe foroferis por 
povi akiri bbrojn por sia biblioteko. 

La familianoj de Marinko Gjivoje, 
la filo Marjan kaj la edzino Ŝtefanija 
transdonis la librojn al d-ro Josip 
Stipanov, ĉefdirektoro de la Nacia 
kaj universitata biblioteko kaj biblio- 
tekistino Viŝnja Ĉanjevac. La hereda- 
ĵo konsistas el 2900 libroj en Espe- 
ranto aŭ rilatanta al ĝi. En la here- 
daĵo troviĝas ankaŭ 274 vortaroj. 

En la intervjuo por Tempo d-ro 
Stipanov informis, ke la biblioteko 
esperas komputile ordigi la kolekton 
ĝis 2001, kiam Zagreb gastigas la 



Universalan Kongreson de Esperan- 
to. La riĉa kolekto de Esperantaj ga- 
zetoj, kiujn Marinko fidele kolektis 
dum jardekoj, bedaŭrinde, laŭ d-ro 
Stipanov, ne cstis transdonita al la 
biblioteko. 


Davor Grgat 

Ni prezentas al vi la kandidatojn por Lo- 
ka Kongresa Komitato 2001. Ni atendas 
la konfirmon de LKK flanke de la estraro 
de UEA. 


Universala 
Kongreso de Esperanto 
Zagrebo - Kroalio 
2001 


PREZIDANTO 
Dalibor Brozovic 

Leksikografski zavod, Frankopanska 28. 
tel. 4800398, fakso 4800399 

VICPREZIDANTOJ 
Ankica Jagnjiĉ, Stubiĉka 75, 
tel. 3631438 

Dalibor Ŝeatoviĉ tel. 099546491 




SEKRETARIO 

Spomenka Ŝtimec, Nova Ves 87, 
tel. 4810152, 4617550, 4553947 
fakso 4619373 

KASISTO 

Dinka Ŝimuniĉ, Creska 18, tel.3631807 

BONVENIGA SERVO 
Melanija Grgiĉ, Grizanska 75, 
tel. 6126681, 253483 

GIĈETOJ, HELPANTOJ 
Zeljka Iviĉ, 43280 Gareŝnica, 

Trg hrvatskih branitelja 12, 
tel. 043/531337 

ARTAJARANĜOJ 
Vida Jerman, Republike Austrije 7, 
tel. 3772236 

kaj la teamo de Drama Grupo 
reprezentata de Miroslav Jerkoviĉ 
tel. 6252220 

kaj la membroj Tomi Haramina, Maja 
Tiŝljar, Danka Tiŝljar, Stjepan Zgela, 
Mia Jankoviĉ, Emina Viŝnjiĉ 

JUNULARA PROGRAMO 
Jurica Borojeviĉ, 

Studom Cvjetno naselje 301/V 
tel. en N. Gradiŝka 035/364048 


ESPERANTLINGVA INFORMADO 
Josip Pleadin,48350 Durdevac, 
Grkinska 1, tel. 048-812799,048- 811266 

ENLANDAINFORMADO 
Judita Rey-Hudeĉek, Trnsko 49 d 
tel/fax 6522012 

INFANA KONGRESETO 
Ankica Jagnjiĉ, Stubiĉka 75, 
tel. 3631438 

KONGRESEJESTRO 
Davor Ŝtimec, Gajeva 43, tel. 4577527 

INTERRETAJ PROGRAMOJ 
Ivan Ŝpoljarec, Voĉarska 28 c 
tel. 4550545, 6601626 
kaj la teamo de SEK 

LOĜIGA SERVO 
Dalibor Ŝeatoviĉ, tel. 099546491 

KOMERCAAGADO 
Stjepan Zgela, A. G. Matoŝa 7, 
10410 Velika Gorica, tel.713880 

EKSKURSOJ 

Faruk Islamoviĉ, Maksimirska 79 A , 
tel.6156626 

O 


[nlOlblOIRA IKOIMIITATO 


En la honorkomitaton de la Universala Kongreso de 
Esperanto 2001 ĝis nun eniris kelkaj membroj de la 
Kroata Akademio de Scienoj kaj Artoj, kulturaj agantoj 
de Kroatio, politikistoj, funkciuloj en la turisma fako, 
universitataj profesoroj. Pluraj el ilijam aktive helpas al 
la preparoj de la kongreso, kiel ekz. Dunja Ferenĉiĉ- 
Pastizzi kaj Dorica Nikoliĉ. Kelkaj el ilijam partoprenis 
gazetaran konferencon pri la Universala Kongreso kaj la 
koncerton de Jacques Yvart por konatiĝi pri la aktualaj 
atingoj de la Esperanta kulturo. Dum la koncerto Ivan 
Spoljarec fotis la ĉeestintajn membrojn de la HK kiujn 
ni prezentas al vi: 

Dunja Ferenĉiĉ-Pastizzi kaj d-ro Stanko Nick (Mi- 
nisterio de Eksterlandaj Aferoj) kaj la akademianojn 


Aleksandar Stipĉeviĉ kaj August Kovaĉec. La ceteraj 
membroj kiuj akceptis membriĝi en la Honoran Komi- 
taton estas Zeljka Antunoviĉ,( Kroata Ŝtata Parlamento) 
Naima Baliĉ (Kulturmmisterio),Mladen Ĉutura, estro de 
la Urba Kulturoficejo, akademianoj Aleksandar Flaker 
kaj Luko Paljetak, estro de la Kroata Informagentejo 
HINA Benjamin Toliĉ, turismaj fakuloj Nikola Raĉiĉ, 
Zeljko Tonĉiniĉ, Amelia Tomaŝeviĉ, Mario Zmajeviĉ, 
Dorica Nikoliĉ (la soci-liberala partio HSLS), univer- 
sitata profesoro Josip Siliĉ kaj kulturaganto Biserka 
Cvjetiĉanin. Tia estas la stato de la Honorkomitato en 
decembro 1999. 

S. Stiniec 

Universala Esperanto-Asocio 

en oficialaj rilatoj kun UN kaj Unesko 
Centra Oficejŭ; Nicuvvc Binnenvveg 176, 3015 BJ Rotterdcm, Nederiando 
tBlefono+3110 436 10 44 / 436 15 38 TelefaksO+3110 436 17 51 



Al la prczidanloj dr 

Espcianlo-Liirt) do Bosnio kaj Herccj»ovint> 
Kroala Espciant.o-l.igo 
Makcdonia Esperanlo-Ligo 
Serbia Esperamo-Lign 
Slovenia Espcranio-Ligo 


Esiimataj satnideanoj. 


1999 10 13 


dum la Univcrsala Kongreso en Bct lino germana csperaniisto (kiu deziras rcsti anoitima) 
donacis al UEA la sumon de 5.000 nederlandaj guldenoj por ke l'EA transdonu ĝin al la 
landaj asoeioj cn ia luia leritorio de la iama Jugoslavio por linanci agad-projektojn, kiujn 
ĉi liuj landttj asocioj prezentos. 

Mi havas la plezuron informi vin pri ĉi tio kaj peti vin ellabori projektojn 
celantajn la disvastigon de Esperanto en via lando. Ni ne havas fiksitan limdaton. 
sed mi pensas ke, ekzemple, ses monatoj povas esti la periodo, dum kiu vi 
ellaboros projekton kaj sendos ĝin al la Centra Oficejo de UEA. La estraro de UEA 
klopodos dec.idi pri la ricevitaj projektoj kiel eble plej rapide. 

Konsideranle la surnort je dispono. la projeklo ne anuiŭvidu subveiicion pli grandan ol 
proksimume 1.000 guldenoj (kvankam ĝi povas csti parto dc pli granda sutno, kiurt la 
Ianda asocio uzsis cl siaj alifontaj rimedoj). Krome, sc la naiuro dc la projekto tion cbligas, 
ni ŝatus apliki la rcgulon kc parto de Ia subvcncio (ekzemple 30%) estos pagata kiaro UEA 
ricevos la finan raporton pri la plenumila projekto. 

Kun ankoraUfbja danko al Ia anonima donacanlo, kies celoj esuts hclpi la disvasligon dc 
Esperanto kaj de ĝiaj valoroj en via mondoparto Ira kiu li havas gcamikojn ĉie, mi petas 
vin akcepti miajn sincerajn salulojn kaj mi atcndas viajn projcklo-proponojn. 

Tre arnike 

■Ktcc aJro euoi-u-6(Jr 
Renato Corselti 
UEA, Landa Agado 


PoŜtĉekkontoj: Nederlanoo: 37 09 64 (Den Haag}: BelgrO 000-1631831-97; Ge-rnar.io 3182 91 609 BLZ 370 !00 50{K6ln); Svŭdio 74374-0; Svtslando 
12 2310 0 (Geneve) Banko]: MeesPierson. Postbus /49 3000 AS Rottordan-.; konlo: 25 52.89 804 ABN AMRO Bank Postbus 943. 3000 DD Rottefda-n 
konto. 42.60.51 599 Kreditkarloj: Arnencan Expre»s, Visa Surocard/MasierCard AVI: NL002770076B01 KvK: Rotierdarn V 341192 






Ni invitas klubojn kaj membrojn prezenti siajn projektojn ĝis februaro al KEL. 

Paĝo de komencantoj 

VIVIANA KAJ VIKTOR 

VDCTOR: Mi estas kapitano Viktor, kuraĝa homo! Kaj mi 
malkovros sekreton al vi! Mi enamiĝis al prin- 
cino Viviana! Ŝi estas juna kaj bela. Kaj riĉa, 
kompreneblc. Ankaŭ ŝi amas min, sed ŝia patro, 
reĝo Bernard devas diri jes, kaj Viviana kaj mi 
geedziĝos! Mi estas tre ĝoja. Viviana amas min, 
la, la... 

(foriras kantante. Alvenas la sorĉisto Sparagus.) 

SPARAGUS: Mi nomiĝas magiisto Sparagus, kaj Sparagus 
estas mia nomo. Tiu Viktor estas malsaĝulo! 
Viviana enamiĝas al mi. Ŝi devas esti mia! Mi 
rompos la amon de Viviana kaj Viktor per mira- 
klo! He, he, he, he! 

(foriras ridante. Alvenas reĝo Bernard.) 

BERNARD: Viviana malaperis! O, ne! Viviana! Filino! 
Viviana, revenu! 

(foriras Viktor) 

VTKTOR: Viviana malaperis?! O ne? Kio okazis?? 

bernard: Viviana malaperis!!! Mia filino... iu forprenis 
ŝin... 

VKTOR: Mi scias kiu. SPARAGUS! 

(Reĝo Bemard kaj Viktor foriras. Viviana alvenas sur la 
scenejon kaj ploras.) 

SPARAGUS: Mi amas vin, Viviana. Nun vi estas mia! 
Viktor neniam trovos vin! 

viviana: Vi estas malbona kaj maibela. Viktor... mi 
amas vin. Venu!! 

(Alvenas Viktor kaj atakas Sparagus.) 
vncTOR: Sparagus, malsaĝulo!! 
sparagus: Viviana arnas MIN! Ŝi estos mia! 
vrviANA: Malvero! Mi amas VIKTOR! 

(Viktor kaj Sparagus interbatalas. Venkas Viktor.) 
SPARAGUS : Aaa! Indulgo! 

VIKTOR: Malaperu, Sparagus. Vi estas la plej malbona 
homo el ĉiuj! 

(Sparagus fuĝas. Viktor akiras Viviana.) 

VIKTOR: O, dankon, Viktor. Mi estas sana. Vi estas mia 
heroo. Mi amas vin. 

(Alvenas reĝo Bemard.) 

vrviANA: Patro! 

BERNARD: Viviana, filino! Vi revenis al mi! Mi estas tre 
ĝoja! Viktor estas kuraĝa homo. Vi geedziĝos! 


VKTOR: Jes! 

VIVIANA: O, dankon, patro. Mi amas vin, Viktor. 

VDCTOR: Ankaŭ, mi amas vin! 

VIVIANA: Mi bone scias... 

Nina Vukadin 
lernantino en Elementa Lernejo 
Matija Gubec Zagreb 


MAWA iUSO 

Subtegmentejon iris mus’ 

Tre juna, sen la sperto. 

Surloke rekontiĝis ĝi, 

Imagu, kun vesperto. 

Ektremis surprizita mus’ 

Kaj, reveninte kelon, 

Ravita flustras al patrin’: 

Mi vidis ĵus anĝelon! 

Ludmila Jevsejeva (latvino, 1913-1980) 


T a<SR © 9 

LA KATO DE SANJA 



Saluton, mia nomo estas tigro. Krom la Esperan- 
ta norno mi ankaŭ kapablas miaŭi en Esperanto kaj 
komprenas kelkajn aliajn esprimojn. Mi senĉese re- 
klamas Esperanton inter miaj familianoj. Mi zorgas 
pri la hejmo kaj la ĝardeno de Sanja Bokuliĉ. 

Salutojn el Rijeka! 

INSTRUAS 


Kvankam ni progresas 
limakpaŝe, aktuale okazas 
kelkaj Esperantaj kursoj. 

BELI MANASTIR 

Aktuale gvidas la kurson por 
komencantoj Sanja Bokuliĉ, 
laboranta por Polica Observanta 
Grupo de OSCE en la Danuba 
regiono kiel tradukisto por la angla 
lingvo. La kurso okazas kadre de 
Info-Klubo Beli Manastir. 

Tio estas la loko kie la loĝantoj 
povas senpage legi diversajn 
gazetojn kaj uzi reton. La unuajn 



sep kursanojn en Beli Manastir post 
ia milito ni elkore bonvenigas en 
nian rondon. Kontakteblaj per 
Sanja@esperanto.nu. 

DAKOVO 

Prof. Franjo Gruiĉ (Strossmayerov 
trg 5, 31400 Dakovo) instruas en 
Dakovo sed ankaŭ en Slavonski 
Brod kaj Vinkovci. 


JASENOVAC 

Biblioteko Jasenovac funkciigis 
Esperantan kurson por komencantoj. 



Instmas studcntino pri psikologio 
Danijela Drakula el Novska, kiu 
veturas al Jasenovac por instrui 
kadre de la projckto Aktivigo dc 
gcjunuloj en la vilaĝo kiun por KEL 
financas Stata instituto por protekto 
de familio, patrineco kaj junularo. 
(D. Drakula, Rcljkoviĉeva 5, 44300 
Novska). 

HRVATSKA KOSTAJNICA 

Kadre de la sama projekto kiel en 
Jasenovac Vladamir Dujniĉ 
ekinstmiis Esperanton en Elementa 
Lernejo Davorin Trstcnjak cti 
Hrvatska Kostajnica. Vladimir 
Dujniĉ fariĝis gvidanto de la 
Esperanta filio de KEL en Hrvatska 
Kostajnica. (V. Dujniĉ, Ratka 
Djeteliĉa 65, 4430 Hrv. Kostajnica.) 

OSIJEK 

Ivana Zagar (J.J. Strossmayera 73, 
31000 Osijek) gvidis elementan 
kurson en Osijek kaj Davor Klubĉar 
instruas al progresintoj. (Vijenac 
Murse 6, 31000 Osijek.) 

RIJEKA 


En Rijeka okazas du kursoj. En la 
Esperanto-Societo instruas studento 

pri juro Vladimir Margan. Lia kurso 
konsistas el 8 mezlcmejanoj. 
(Vladimir Margan, Franje 
Bcluloviĉa 6, 
v.margan@hotmail.com). 

Josipa Katunar instruas en Asocio 
Ariadna. (Josipa Katunar, 
Strossmayerova 5b, 51000 Rijeka) 

VARAZDIN 

En Gimnazio Varazdin, instruas 
profesoro pri historio Siniŝa Horvat. 
Gimnazija, (prof. S. Horvat 42000 
Varazdin.) 

ZAGREB 

En Zagreb en elementa lernejo 
Matija Gubec instmas Nevenka 
Imbert. (D. Kallea 9, 10000 
Zagreb). 

En elementa lemejo Retkovec 
instmas Judita Rey-Hudeĉek 
(Trnsko 49d, 10020 Zagreb.) Ŝi 
gvidas kursojn ankaŭ por invalidaj 
infanoj en Centar za odgoj, 
obrazovanje i osposobljavanje 
mladih Dubrava, 10060 Zagreb. 

En Esperanto-Klubo Bude Borjan 
instruas Vera Rokniĉ al 
komencantoj kaj Spomenka Ŝtimec 
al progresintoj. ( Por Bude Borjan 
hd) Studenta Esperanto-KIubo 
validas la adreso de Amruŝeva 5, 
10000 Zagreb) 

En Studenta Esperanto-Klubo 
instruas komencantojn Goran Cvek 
kaj progresintojn Ivica Ivaci. 

En Kroata Fervojista Esperanto- 
Asocio kurson por komencantoj 
gvidas Roza Brletiĉ-Viŝnjiĉ. 
(Bemarda Vukasa 11, 10000 
Zagreb) 

O 

Nikola Raŝiĉ, konstanta kongresa sekretario, 
laboris en Zagreb kun LKK inter la 6a kaj 18a de 
decembro. Li havis tre sukcesan gazetaran konfe- 
rencon por 6 ĵurnalistoj kaj aparte traktis la kam- 
pojn loĝigo kaj ekskursoj kun la koncemaj LKK- 
respondeculoj Dalibor Ŝeatoviĉ kaj Faruk Isla- 
moviĉ. Abundan tempon li dediĉis al la temo artaj 
aranĝoj de 2001 en Zagreb, kiujn gvidas Vida 
Jerman kunlabore kun la teamo de Drama Gmpo 
de SEK gvidata de Miroslav Jerkoviĉ. Li kunsidis 
aparte kun la estroj de la agentejo Generalturist kaj 
flugkompanio Croatia Airlines por detaligi la 
kontribuon de la firmaoj al la UK 2001. 

O 




IKA!RA¥AIN)©<J 
AEtRE KA4 TERE 

Orbis Pictus el Trieste prcparas komunajn flugojn (el 
Ljubljana kaj Venecio) al 85a Universala Kongreso en 
Tel Aviv (25 julio.-l aŭgusto 2000). Orientiga kaj baza 
prezo de 1100 inkluzivas: revenbileton, tranokton por 
du semajnoj, organizajn elspezojn kaj gajnon por la 
organizanto. Estas esplorataj ankaŭ eblecoj de komuna 
flugo al Internacia Junulara Kongreso en Hong Kong 
(5- 12 aŭgusto 2000), unuavice por gejunuloj el Italio 
kaj la tuta Alp-Adria regiono. Aŭtobusaj karavanoj 
veturos al 4a Eŭropa kongreso en Oostende en Belgio 
(27 aprilo - 1 majo 2000) kaj al Itala Esperanto-Kongre- 
so kiu okazas apud Bologna, la ĝemelurbo de Zagreb, 
Eŭropa kultumrbo de la jaro 2000. 

Informojn pri ĉiuj karavanoj kaj kongresoj oni povas 
peti rekte de Orbis Pictus de Viŝnja Brankoviĉ, Via 
Leghissa 6 IT-34 131 Trieste tel/fakso 00 39 /040767 1 
875; retpoŝte orbispictus@iol.it aŭ ĉe KEL. O 



LA M©VA 
PREZOOASNITAR© 
DE IKEL 

Dum la jarkunveno de KEL la 28an de novembro 
1999 estis elektita la nova prezidantaro de KEL, kiu 
gvidos la asocion al la jaro 2001 kaj la Universala Kon- 
greso de Esperanto en Zagreb. Prezidanto estas Dalibor 
Brozoviĉ, vicprezidantoj Ankica Jagnjiĉ, Radenko Mi- 
loŝeviĉ kaj Vjekoslav Morankiĉ, sekretario Spomenka 
Ŝtimec kaj membroj Jurica Borojeviĉ, Marica Brletiĉ, 
Vida Jerman, Davor Klobuĉar, Judita Rey-Hudeĉek, 
Ljerka Stilinoviĉ kaj Dalibor Ŝeatoviĉ. q 

estas la zagreba turisma agentejo kiu zorgos pri la hote- 
laj loĝigoj kaj ekskursoj dum la Universala Kongreso 
de Esperanto en 2001. La agentejo estis fondita en la 
jaro 1923 kun la sidejo en Zagreb. 

En Kroatio ĝi havas 17 filiojn.Gi ofertas al la kroataj 
klientoj 3iun specon de feriado kaj turismado en-kaj 
eksterlande. Generalturist organizas kompletan servon 
de la akcepto de eksterlandaj turistoj kaj zorgas pri ilia 
restado en Kroatio. La agentejo disponas pri 21 turismaj 
aŭtobusoj kaj posedas la licencon de IATA por doni ser- 
vojn en aŭtobusa kaj aviadila transportoj. 

Generalturist estas ankaŭ profesia organizanto de kon- 
gresoj kaj ĝi realigis plurajn grandajn simpoziojn kaj 
kongresojn. O 


10 


Tempo 3-4/99 










_ tempo - gnzeto de kel _ 

IRETADlRESAiR© 

Koraljka Kovaĉiĉ 

koka54@hotmail.com 

Damir Malkoĉ 

damir.malkoc@os.tel.hr. 
damir@esperanto,nu heliko 

Radenko Miloŝeviĉ 

rmilosevic@hgk.hr 

Davor Klobuĉar 

davor.klobucar@ht.hr 

Nikola Raŝiĉ 

rasic@worldonline.nl 

Goran Cvek 

gcvek@pravo.hr 

Viŝnja Brankoviĉ 

orbispictus@iol.it 

Jurica Borojeviĉ 

jborojevic@yahoo.com 

Olgica Tomik 

tomik@maief.ief.hr 

Judita Rey-Hudeĉek 

judita.rey@zg.tel.hr 

Zoran Vukas 

zoran.vukas@fsb.hr 

Ivana Zagar 

izagar3@yahoo.com 

Vera Roknid 

roknic@dzs.hr 

Stanko Rukelj 

stanko.rukelj@vz.tel.hr 

Faruk Islamoviĉ 

elita@zg.tel.hr 


Modern 

Nyelvoktatas 

I_| 

BUDAPEST 

Modem Nyelvoktatas estas la titolo de la budapeŝta 
revuo pri lingvoj kiu publikigis en la hungara la 
eseon de Dalibor Brozoviĉ prezentita dum la 
malfermo de la Unua kongreso dc kroataj 
esperantistoj sub la titolo Esperanto firie de la dua 
jarmilo. La hungarigon de la prelego prizorgis 
Katalin Vaszko el Zalaegerszeg kaj redaktis ĝin 
Blazio Wacha. La prelego aperis en la decembra 
volumo por la jaro 1998. 


PULA 

Vjekoslav Morankiĉ, unu el tri nove elektitaj 
vicprezidantoj de KEL, dum AIp-Adria Konferenco 
en Pula en oktobro estis elektita al Alp-Adria 
Komitato. Li interalie aktivas pri la statuto de la 
organizo. 


ZAGREB 

La konata Esperanta verkistino Zora Heide post 
kvar jardekoj denove ekloĝis en Zagreb. Antaŭ 
Zagreb ŝi loĝis en Rejkjaviko, antaŭe en Svedio kaj 
Danlando. En oktobro Esperanto-Societo Bude 
Borjan organizis bovenigan vesperon al ŝi. 


ZORA HEIDE 


M I 

i 1 1 


SPUROJ del’ DOLORO 


JUBILEO DE KROATA FERVOJISTA 
ESPERANTO-ASOCIO 

Pasis plenaj 45 jaroj post la organiziĝo de kroataj 
fervojistoj-esperantistoj. LaAsocio festis la 
jubileon interalie per bela ekspozicio Esperanto en 
filatelio, kiu videblis en la ĉefa ejo de la Kroata 
Poŝto en Juriŝiĉeva str. en Zagreb de la 15a de ĝis 
la 30a de novembro 1999. La valora kolekto venis 
de la kolektanto Lujo Staniŝiĉ, membro de KFEA. 



SAVA PAKAS 

Ne estas malgranda laboro enpaki Tempon por 550 
adresitoj. Jen Sava Matetiĉ-Luĉiĉ unu el 
ĉefhelpantoj dum la pakado. 

TRASiU 


Ciujare, pli od 2000 eŭropaj gejunuloj kunsidas en 
studaj sesioj por diskuti pri gravaj temoj kiel senlabo- 
reco de junuloj, rasismo, intemacia solidareco, natur- 
protektado, sporto, drogdependeco, egaleco inter virinoj 
kaj viroj... Konkrete, ĝis hodiaŭ, pli od 2000 gejunuloj 
profitis de la agadoj kiujn fmancis Konsilio de Eŭropo 
pere de la Eŭropa Fondaĵo por Gejunuloj. En Strasbur- 
go, inter la 24-a kaj la 31-a de oktobro 1999, okazis 
seminario kiun organizis TEJO kaj Eŭropa Junulara 
Centro de Konsilio de Eŭropo. La temo estis Intemaci- 
ismo kaj naciismo - ĉu konfliktaj au kompletigaj ideoj? 
Partoprenis 36 homoj el proksimume 20 ŝtatoj, inklu- 
zive ni tri junuloj el Kroatio. Strasburgo akceptis nin 
kun pluvĉielo kaj sincera koro. La morgaŭan tagon 
pluvo ŝanĝiĝis al sunlumo sed la homoj restis samaj. Ili 
montris al ni etoson de trankvila, senzorga vivo kiu 
konkeris nin jam dum la eliro el trajno kaj farigis nin 
parto de ĝi. En la urbo estas miksitaj subtilmaniere 
malnova kaj nova, germana kaj franca, la historio de la 
disunuiĝinta kaj estonteco de la unuiĝinta Eŭropo. 

La tuta urbo estas tratranĉita de multaj kanaloj de la 
riviero L’ill kaj aspektas kiel Venecio. La Petite France 
(La Malgranda Francio) estas insuleto en la centro de la 
urbo kie troviĝas historiaj konstmaĵoj kun tipaj francaj 
restoracioj, kafejoj kaj vendejoj. Super la tuta urbo do- 
minas la fama strasburga katedralo kiu postulas res- 
pekton kaj admiradon pro sia grandeco (142 m) kaj 
beleco. En Strasburgo troviĝas ankaŭ grandaj kaj 


modernaj konstruaĵoj de la Eŭropa Parlamento kaj la 
Eŭropa Homrajta Kortumo. 

La labora parto de la seminario okazis en la granda 
kaj komforta konstmaĵo de la Eŭropa Junulara Centro 
kie ni havis ĉion je nia dispono: manĝejon, ĉambrojn, 
diskejon kaj kongresejon. La programo konsistis el 
prelegoj, laborgmpoj, ludoj, diskutoj kiuj, estis tre amu- 
zaj kaj interesaj. Prelegoj rilatis al famaj ideologoj de la 
Esperanta movado, historio kaj lingvoj de la eŭropaj 
popoloj. Dum diskutoj ni povis praktike uzi kaj ekzerci 
nian scion de Esperanto. 

La plej interesa ludo estis Albatros en kiu ni ĉiuj 
partoprenantoj reviziis niajn sintenojn kaj toleremon al, 
por ni, nekonataj kulturoj kaj kutimoj. Ĉiuj partopre- 
nantoj prezentis siajn landojn afiŝe kaj ni multe lernis 
pri aliaj kulturoj kaj popoloj. La etoso estis labora sed 
ankaŭ ni havis tempon por amikaj kontaktoj kaj amu- 
ziĝo. Ĉiun vesperon la organizantoj zorgis pri distra kaj 
amuza programo. Dum Internacia Vespero espero ĉiuj 
partoprenantoj prezentis tipajn manĝaĵojn kaj trinkaĵojn 
de siaj landoj kaj poste ni lemis danci popoldancojn el 
diversaj landoj. Tiel ni povis bone ekkoni nacian kaj 
kulturan diversecon de Eŭropo. 

Ni ŝatus danki al la organizantoj por bone kaj sukcese 
organizita seminario kiu ebligis al ni ekkoni multajn 
interesajn gejunulojn, interŝanĝi kaj amuziĝi. 

Dalibor Orŝuliĉ 
Goran Cvek 
Jurica Borojeviĉ 


OSIEK-KONFERENCO EN KROATIO 

Organiza Societo de Intemaciaj Esperanto-Konferencoj havos sian kun- 
venon en la jaro 2000 (15-27 julio) en Motovun, en Istrio. La intemacia 
societo celas la organizadon de kulture kiel eble plej altnivelaj, liberaj kaj 
sencenzuraj konferencoj. Pere de prelegoj, diskutoj, kulturaj programoj, 
turismaj aranĝoj oni klopodas kontribui al disvolvigo de vere intemacia 
kulturo. En Motovun oni pritraktos la temon Multkultureco, multlingveco kaj 
kunvivado. Kiel ĉiujare dum la konferenco estos ankaŭ voĉdonata OSIEK- 
premio al Esperantlingva verko de vivanta esperantisto. La postkonferencaj 
turismaj programoj prezentos al la partoprenontoj la belaĵojn de la kroata kaj 
la slovena partoj de Istrio. La loka organizanto Orbis Pictus dum la konfe- 
renca semajno samloke okazigos ankaŭ la 6ajn Somerajn Kursojn. Por la 
enhava kaj teknika realigado de ambaŭ aranĝoj la organizanto engaĝos ankaŭ 
dekon da kroataj esperantistoj. La unua aliĝperiedo por la aliĝoj al la 
konferenco fmiĝos la 28an de febmaro 2000. La aliĝilon eblas havigi de 
Orbis Pictus de Viŝnja Brankovue Via Leghissa 6, IT- 34 131 Trieste, tel. 
fakso 00 39/040 767 875; retpoŝte orbispictus@iol.it. aŭ de KEL. O 

iMaNiA^a© ip©r a^STa©© 

IKAJ EVOLUAOO DE 
JUSN]ULA(RA BNBCOAT© 

E^ LA ©]VQLA S©©]© 



De la 2-a ĝis la 7-a de novembro 
1999 en hotelo Barbara, en la turista 
setlejo Borik proksime de Zadar, 
okazis Seminario por instigo kaj 
evoluado de junulara iniciato en la 
civila socio. La ĉeestantoj de la se- 
minario estis reprezentantoj de di- 
versaj junularaj organizoj. Kroatan 
Esperanto-Ligon rcprezentis Dejana 
Hruŝkar kaj mi (Ivana Znidariĉ). La 
seminarion organizis kaj financis 
Ŝtata instituto por protekto de fami- 
lio, patrineco kaj junularo. Sinjoro 
Jean Philippe Restoueix reprezentis 
la Europan Konsilion. 

La celo de la organizanto estis 
iniciati nin - junajn - por evolui ni- 
an manieron de pensado rilate al 
batalado por niaj rajtoj, proponado 
kaj elfarado de niaj projektoj. Pre- 
zentado de organizoj kies membroj 
ni estas, matenaj ekzercoj, projektpla- 
nado, pensado pri nia propra vizio de 
Eŭropo, imagado ke ni faras la hejmon 
de junularo, diskutado pri diferencoj 
inter Kroatio kaj Eŭropo. Do, multe 
por fari, verŝajne eĉ tro multe. 

Plej plaĉis al mi la prelego kiun 
gvidis Bojan el Svedio. Ternis pri 
Sveda Junulara Parlamento. Gi ek- 
zistasjam 3 jarojn kaj oni investis ĉ. 
1.000.000 kunaoj. La intenco de la 
Sveda Junulara Parlamento estas 
stimuli mezlernantojn por politika 
debato, prepari ilin por bona politika 
disputado kiu ebligos realigadon de 
iliaj politikaj rajtoj. Do, tiuj mezler- 
nantoj proponas siajn projektojn (el 
kiuj la plej granda parto estas akcep- 
tita) kiujn financas lokaj distriktoj 
aŭ komunumoj aŭ eĉ (pli rare) iu 
partio. Delegitojn kaj parlamenta- 


nojn oni elektas en ĉiu lerncjo. Ili 
estas speciale edukitoj por bone de- 
fendi sian projekton kaj por konduti 
demokratie kaj tolereme. Post tio ili 
organizas tagojn de parlamento (3 
tagojn) kaj tiarn ili proponas la jam 
planitajn projektojn. 

Svedio, kiel forta kaj riĉa eŭropa 
ŝtato, ĉiamaniere helpas al junaj ho- 
moj. Mi demandas min: Ĉu Kroatio 
eblus povus tion spite al la malfacila 
situacio? Ĉu Kroatio entute havas 
ion por proponi al gejunuloj? Kia- 


maniere ni povas batali por niaj pro- 
praj rajtoj? Eble la solvo estas orga- 
nizita agado (fari kaj proponi la pro- 
jektojn kaj ĉion proponi al ŝtataj in- 
stancoj). Ankaŭ, la malfacilaĵo estas 
en indiferenteco de la junularo. Ni 
ofte pensas: La ŝtato ne havas sufiĉe 
da mono kaj intereso kaj estas stulte 
demandi. Sed, se la estonteco restas 
en niaj manoj, ni devas batali por 
niaj rajtoj. 


Ivana Znidnriĉ 
Domagoj Vidoviĉ 


LA NOVA PLANKO EN 

Studenta Esperanto-Klubo trovis 
spccialan manieron por sonc izoli la 
grandan salonon de la nova cjo. Per 
komunaj flnancaj fortoj de SEK, 
KEJA, Bude Borjan kaj KEL cstis 
muntita speciala planko, kiu prevenlu 
najbarojn en la suba loĝcjo dc niaj 
bruaj aktivecoj sur la tria ctaĝo. La 
novaj plankoj estas registrita patento 
dc plankfakulo Stanko Tkalĉiĉ. Jen la 
momento de muntado. 

E1 nia historio 

POST LA UNUA IM©IM]DIMI]L]T© 


La antaŭmilita situacio en Eŭropo, 
precipe en la plej granda eŭropa 
ŝtato Aŭstro-Hungarujo, malstabi- 
ligis la Esperanto-movadon, kiu, 
almenaŭ en Kroatio (kiu estis parto 
de la granda ŝtato aŭstro-hungara), 
estis en fazo de ĝermado. En la jaro 
1911 estis jam certe mortaj ĉiuj Es- 
pcrantaj societoj pri kiuj ni skribis 
en Tempo (decembro 1998), sed 
unuopuloj agadis per la sama ardo. 
Ni ne scias precize kio okazadis en 


Zagrcb dum tiu tempo, sed ni povas 
supozi ke post la malapero de Kroata 
Esperantisto ankaŭ la Unuiĝo de 
kroataj esperantistoj iom post iom 
restis nur surpapere. Ĉefe pro tio, ĉar 
ĝia motoro, Mavro Ŝpicer, estis oficiro 
dc la aŭstro-hungara armco, kiu iom 
post iom pretiĝis por militi. Kio oka- 
zadis pri Mavro Ŝpicer antaŭ - kaj 
dum la Unua mondmilito, ni ne scias 
precize, ĉar lia Esperanta biografio 
aperinta en la Leksikono de aktivaj 
jugoslaviaj esperantistoj diras eĉ ne 
vorton pri tio. Daŭre ni povas supo- 
zi, kc per disfalo de la granda aŭstro- 
hungara armeo, ankaŭ Mavro Ŝpicer 
konsekvence fariĝis ĉu oficiro en la 
poste formita malnovjugoslavia ar- 


meo, ĉu pensiiĝis. Cu dummilite li 
partoprenis batalojn, ni ne scias, ĉar 
cn la Esperantaj periodaĵoj mi trovis 
eĉ ne vorton pri tio, kvankam plur- 
foje Ŝpicer skribis pri sia porespe- 
ranta agado. Mi scias nur ke li pensi- 
iĝis kiel kolonelo, sed ne klaras en 
kiu annco kaj en kiu jaro. Tamen, la- 
staj ekscioj pri Ŝpicer devenas el la 
mezo de la tridekaj jaroj, kiarn li 
multfoje kontaktis kun Esperanto- 
klubo cn Bregi apud Koprivnica, kiu 


estis aktiva vilaĝana klubo, iom rara 
enkadrc de Esperanto-movado. Laŭ 
infonnoj kiujn dum la okdekaj jaroj 
sciigis al mi s-ro Franjo Petriĉeviĉ, 
malnova esperantisto el Bregi, Ŝpi- 
cer dum sia pensia tempo vivis tre 
malriĉe, kaj vilaĝanoj dc Esperanto- 
klubo el Bregi, sendadis al li nutraĵ- 
ojn por pli facile vivi. Li, nome, fari- 
ĝis eĉ honora membro de E-klubo en 
Bregi, kaj mi foje vidis eĉ fotojn kaj 
honoran diplomon kiun la klubo 
atribuis al Ŝpicer (la foton posedis s- 
ro Petriĉeviĉ, laste loĝinta en Ko- 
privnica). 

Kio dum la milita tempo okazis 
kun s-ino Danica Bedekoviĉ, mi an- 
kaŭ ne scias, sed ŝi estis honora 


partoprenanto de la UK en Zagreb 
en 1953. 

Sed ni rcvenu al tio, kion ni certe 
scias. Kaj la aferoj pri Esperanto ne 
estas ligitaj al Zagreb, sed kiel kuri- 
ozaĵoj apcris kelkloke. Ni notu nur 
du el ili. Kiel mondpotenco, Aŭstro- 
Hungarujo posedis fortan milit-ŝipa- 
ron, sur kiu scrvis soldatoj de pluraj 
nacioj. Okazis koincido, ke sur la 
militŝipo Zrinyi scrvis du bonaj ka- 
maradoj: la triesta italo Zucco kaj la 
kroato Josip Ŝikiĉ el Rijeka. Ili inter- 
konatiĝis en 1913, kaj samjare Zu- 
cco, kiu estis esperantisto, pri la 
Intemacia Lingvo entuziasmigis sian 
kamaradon Ŝikiĉ. Iom post iom la 
maristoj unu post la alia komencis 
lerni Esperanton, kaj ekestis granda 
kurso. Kiam en lajaro 1914 komen- 
ciĝis la Unua mondmilito, parto de 
la ŝipanaro estis translokigita al aliaj 
ŝipoj, sed ankaŭ aliloke ili okupiĝis 
pri Esperanto, malgraŭ cirkonstan- 
coj. Post la disfalo de la Monarkio, 
en la jaro 1918 malperis ankaŭ ĝiaj 
militŝipoj. Scd la ideo plantita sur 
Zrinyi daŭre vivis, kaj multaj, disse- 
mitaj en la landoj de la suda kaj la 
meza Eŭropo restis fidelaj adeptoj 
de Esperanto. Pri tio detale skribis 
Dragutin Iskra en La Suda Stelo n-ro 
6 en la jaro 1951. 

Alia kuriozaĵo el tiu malpaca tem- 
po estis ligita al Zemun, kiu tiam 
apartenis al Kroatio. Tie dum la an- 
taŭmilitaj kaj la militaj jaroj (1912- 
1914) aperis la sola Kroatlanda Espe- 
ranto-Gazeto sub la nomo La Zemu- 
na Espcrantisto. Redaktis ĝin Jakobo 
Schneider. Neordinaraĵo ĉi tie estas, 
ke ĝi apcris en plej malgranda kvanto 
— nur en 50 ekzempleroj. Subtenon al 
La Zemuna Esperantisto donis Za- 
menhof mem kaj ankaŭ Mavro Ŝpicer 
daŭrigota. 

Josip Pleadin 

Konata franca kanzonisto Jacques Yvart, kiu ra- 
vis la publikon dum la UK en Montpellier en 1998, 
gastis mvitite de KEL en Kroatio. Lian ĉefkon- 
certon por esperantistoj li okazigis la 17an de 
oktobro en la luksa salono de la prestiĝa Muzeo 
Mimara kie koleĝis pli ol 200 spektantoj por ĝui 
lian muzikon plenan je pactemoj. Lranca Instituto 
de Zagreb okazigis la koncerton de Jacques ankaŭ 
en la urboj Varazdin kaj Osijek, kie Jacques kun sia 
muzikteamo enplektis Esperanton en sian franc- 
lingvan programon. Por la mvalidaj infanoj de 
Zagreb Jacques kantis en la lemejo por la invalidaj 
infanoj, kie aparte bonvenigis lin la Esperanta 
Gmpo. Minnda kaj malofte spertata muzika evento 
havis vastan reehon en la gazetaro, TV kaj aparte 
en la radio. q 


Nacia kaj universitata biblioteko en Zagreb gastigis 
la unuan fojon ĉ. 50 esperantistoj la 15an de decembro. 
Kadre de la programo Tago de la Esperanta libro estis 
prezentita la 8a eldono de la nova lemolibro laŭ la Za- 
greba Metodo. Pri la eldonaĵo parolis Damir Mikuliĉiĉ 
kaj Spomenka Ŝtimec, nome de la eldonistoj Izvori kaj 
KEL. La publiko estis impresita per la esperanta kon- 
certo de Lada Kos. Ŝi kantis siajn kanzonojn en elegan- 
ta traduko de Josip Velebit kaj Ivo Boroveĉki. 


De la 17- 19a de decembro en la Zagreba Foiro oka- 
zis Tagoj de asocioj en kiuj partoprenis KEL kaj KEJA. 
Okaze de la malfermo de la aranĝo la Esperantajn 
budojn vizitis d-rino Ljerka Mintas Hodak, vicprezidan- 
to de la Kroata Registaro kaj ministrino por la eŭropaj 
integriĝoj. 

O 

Hlaptĉ,, la ĉefheroo de la plej bona Esperanta infanlibro 
de la faro 1998, Mirindaj aventuroj de metŝtemanto 
Hiapiĉ, ekiris die ni kaj veturas ĉirkaO la imiomdo. 



Jett la unuaj recenzoj: 

.Vora Caragca 


Ivana Brliĉ-Mazurani: 

Mirindaj aventuroj de meti- 
lernanto Hlapiĉ. 

Eldonis Kroata Esperanto-Ligo 1998, 
tradukis el la kroata Maja Tiŝljar, 108 
paĝoj 

Bŭrd Hek and 

As admir&veis aventuras do J(atarina 'BcmHMpVA. 

Boleslau Chispa 



































